laion/Wikipedia-Exotic huggingface dataset:
פרננדה מונטנגרו

פרננדה מונטנגרו (בפורטוגזית: Fernanda Montenegro; נולדה ב-16 באוקטובר 1929) היא שחקנית קולנוע, במה וטלוויזיה ברזילאית מועמדת פרס אוסקר לשחקנית הטובה ביותר לשנת 1998 על תפקידה בסרט "תחנה מרכזית ברזיל". מונטנגרו נולדה בשם ארלט פינהיירו אסטבס דה סילבה בריו דה ז'ניירו למשפחה ממוצא פורטוגזי ואיטלקי. את שם הבמה שלה "פרננדה" בחרה בזכות הצליליות שבו ואת השם "מונטנגרו" בחרה משום שזהו שם משפחתו של רופא משפחתה. מונטנגרו הייתה נשואה לשחקן הקולנוע פרננדו טורס משנת 1954 עד לפטירתו בשנת 2008, למונטנגרו נולדו שני ילדים, שחקנית הקולנוע זוכת "פסטיבל קאן" פרננדה טורס ובמאי הקולנוע קלאודיו טורס. לקראת סוף שנות ה-40 מונטנגרו החלה לעסוק בתחום הרדיו והתיאטרון המקומי עם חברה באותה העת ובעלה לעתיד פרננדו טורס. בשנת 1951 הפכה מונטנגרו לאחת מפורצי הדרך בתחום הטלוויזיה הברזילאית ועבדה עבור תחנת הטלוויזיה הברזילאית הלאומית "TV Tupi", השנייה בגודלה בכל רחבי דרום אמריקה, היא הופיעה בסדרות טלוויזיה מקומיות במשך כ-40 שנה וקיבלה מספר פרסים מקומיים על הופעותייה. לאחר שעברה לסאו פאולו התמקדה מונטנגרו בתחום התיאטרון ובעיקר באופירות הסבון. על הופעתה במחזה "מדיאה" זכתה מונטנגרו לביקורות נלהבות. ב-1997 שיחקה מונטנגרו לצד בתה פרננדה טורס במותחן הפעולה "ארבעה ימים ספטמבר". בשנת 1998 לאחר למעלה מ-50 שנה בתחום המשחק זכתה מונטנגרו להכרה עולמית בזכות תפקידה הראשי בדרמה הברזילאית "תחנה מרכזית ברזיל". בסרט הופיעה מונטנגרו בתור דורה, מורה בגמלאות המתפרנסת מכתיבת מכתבים עבור פשוטי העם בתחנה המרכזית של ריו דה ז'ניירו. דורה היא אישה בודדה ומרירה המרמה את אלה הנותנים בה אמון, כשהיא נאלצת לטפל בילד שאמו נדרסת למוות על יד התחנה הם יוצאים למסע חיפושים אחרי אביו של הילד, אותו הוא מעולם לא ראה ובין השניים נוצר קשר אמיתי ומיוחד. על משחקה בסרט הייתה מונטנגרו מועמדת לפרס אוסקר לשחקנית הטובה ביותר ולפרס גלובוס הזהב, מונטנגרו היא השחקנית הברזילאית הראשונה שהייתה מועמדת לפרס על ידי "האקדמיה האמריקאית לקולנוע". כמו כן זכתה מונטנגרו על הופעתה ב"פרס דב הכסף" מטעם "פסטיבל הסרטים הבינלאומי בברלין". ב-2005 הופיעה מונטנגרו בפעם השנייה לצד בתה בדרמה "בית החולות". את ההופעה ההוליוודית הראשונה שלה ערכה מונטנגרו בשנת 2007 בגיל 78 כשהשתתפה בדרמה המבוססת על רומן מאת גבריאל גארסיה מארקס "אהבה בימי כולרה", בסרט גילמה מונטנגרו את דמותה הספרותית של טראנסיטו אריזה אמו של גיבור העלילה פלורנטינו (חאווייר ברדם). בשנת 2013 זכתה בפרס אמי הבין-לאומי לשחקנית הטובה ביותר על כיכובה בסרט הטלוויזיה "אמא מתוקה" של רשת הטלוויזיה הברזילאית Rede Globo. בשנים 2017–2018 גילמה את אחת הדמויות הראשיות בטלנובלה הברזילאית "גן עדן אחר" בתור מרסדס. בשנת 2019 ביצעה הופעת אורח בטלנובלה הברזילאית "דיווה מתוקה" בכיכובה של נטליה דיל. מדיה וקבצים בנושא פרננדה מונטנגרו בוויקישיתוף אתר האינטרנט הרשמי של פרננדה מונטנגרו פרננדה מונטנגרו, ברשת החברתית פייסבוק פרננדה מונטנגרו, ברשת החברתית אינסטגרם פרננדה מונטנגרו, במסד הנתונים הקולנועיים IMDb (באנגלית) פרננדה מונטנגרו, באתר AllMovie (באנגלית) פרננדה מונטנגרו, באתר Rotten Tomatoes (באנגלית) פרננדה מונטנגרו, במסד הנתונים הקולנועיים KinoPoisk (ברוסית) פרננדה מונטנגרו, באתר אנציקלופדיה בריטניקה (באנגלית)
סטודיו (כתב עת)

סטודיו היה כתב עת ישראלי לאמנות שיצא לאור בשנים 1989–2008 בהוצאת קרן חבצלת – מוסדות תרבות וחינוך של השומר הצעיר. "סטודיו" הוקם ב-1989 ביוזמת אילנה באומן, טולי באומן וחיים מאור, במרכז לאמנויות של סמינר גבעת חביבה, והוא יצא בתחילה כמוסף של על המשמר, בעריכתו של מאור. ב-1993 החליפה את מאור שרה ברייטברג-סמל, וב-2003 התמנתה יעל ברגשטיין כעורכת במקום ברייטברג-סמל. זמן קצר לאחר פרישתה של ברגשטיין בשנת 2008 נסגר כתב העת על ידי קרן חבצלת, ובספטמבר אותה שנה רכשה אותו קבוצת "טיים אאוט", שבבעלות איש העסקים יובל סיגלר. סיגלר נסוג בסופו של דבר מרכישת כתב העת מסיבות כלכליות והזכויות עליו נותרו בידי קרן חבצלת. ניתן למצוא העתק אלקטרוני של כל הגיליונות באתר ארכיון יד - יערי סטודיו - כתב עת לאמנות, 1989 – 2008 - אתר ארכיון יד יערי דנה גילרמן, יובל סיגלר קנה את מגזין "סטודיו", באתר הארץ, 16 בספטמבר 2008 איתמר ב"ז, דו"ח המבקרת, באתר העין השביעית, 12 במאי 2009 ארכיון מקוון של כמה מגליונות כתב העת, באתר "מכונת קריאה" ארכיון חלקי של אתר כתב העת בארכיון האינטרנט http://magazines.documenta12.de/frontend/index.php?IdMagazine=135(הקישור אינו פעיל) סמדר שפי, סטודיו: לידתו וסופו של כתב עת לתרבות, באתר הארץ, 19 בנובמבר 2010 על פי ורדית גרוס, בכתבה "בסוף מארב" במדור "אמנות" של שבועון ידיעות אחרונות "7 לילות" מ-29 בינואר 2010, כתב העת היה מתוכנן לצאת שוב לאור בקיץ 2010.
מוסריות לגליסטית

מוסריות לגליסטית הוא מונח המתייחס לעמדה הטוענת שיש לעשות שימוש בחקיקה על מנת להטמיע ערכים מוסריים. חקיקה מטבעה שואפת להתאים בין חוקים לערכים המוסריים המקובלים בחברה, ולכן השימוש במונח מוסריות לגליסטית מתייחס לחקיקה שאוסרת פעילות שלא עוברת על עקרון הנזק, כלומר פעילות שנעשית בין אדם לעצמו, או בין אדם לחברו בהסכמה. חוקים האוסרים על הומוסקסואליות, או על פעילויות מיניות מסוימות אשר נעשות בהסכמה, נחשבים כמוסריות לגליסטית. דוגמה נוספת היא צנזורה על תכנים פורנוגרפיים או אלימים במיוחד. העיקרון המנחה את הצנזורים בנושאים אלו הוא לרוב עקרון מוסרי (ולא עקרון ביטחוני כמו בצנזורה צבאית): התנהגות אלימה או פרונוגרפיה היא לא ראויה לצפייה, עד גיל מסוים, או בכלל. במדינות המערב, הוויכוח[דרוש מקור] בנוגע לחוקים שנחשבים כנגועים במוסריות לגליסטית מתרכז בשאלת הנזק שמביאה הפעילות האסורה. המצדדים בלגליזציה של מריחואנה יטענו כי שימוש במריחואנה לא גורם נזק למשתמש או לזולתו, וכי עצם האיסור נובע מעיקרון מוסרי האוסר שימוש בסמים לצורכי הנאה. לעומתם, מצדדי החוק יטענו כי השימוש מביא נזק למשתמש ומשפיע לרעה על זולתו ולכן הוא מוצדק. מוסריות לגליסטית נבדלת[דרוש מקור] מסוגים שונים של חקיקה פטרנליסטית, בכך שחקיקת החוק נובעת מעקרון מוסרי כלשהו, ולא מתוך סיבות תועלתניות אחרות. Mill John Stuart, On Liberty, London: Longman, Roberts & Green, 1869 ערך זה הוא קצרמר בנושא פילוסופיה. אתם מוזמנים לתרום לוויקיפדיה ולהרחיב אותו.
בוריס שרמטייב

בוריס שרמטייב (ברוסית: Борис Петрович Шереметев;‏ 25 באפריל 1652 - 17 בפברואר 1719) היה אציל רוסי, בין המדינאים והמפקדים הבולטים של רוסיה בתקופת פיוטר הגדול. בוריס שרמטייב נולד במשפחה בויארית ותיקה וידועה. בשנת 1681 התמנה לוויווד בעיר טמבוב ולחם נגד הכוחות של חאנות קרים. בשנת 1682 קיבל תואר בויארין. בשנת 1686 השתתף במשא ומתן עם האיחוד הפולני-ליטאי לקראת חתימת הסכם שלום ולאחר החתימה נשלח בראש המשלחת לוורשה. עם חזרתו לרוסיה הצארית התמנה למפקד הצבא באזור בלגורוד והיה אחראי על שמירת הגבולות הדרומיים של המדינה. בהיותו רחוק מהבירה לא היה צריך לבחור צד במאבקי הכוח בין פיוטר הגדול לבין נסיכת סופיה. בשנת 1695 תמך במאמץ של מערכות אזוב אך בחזית המשנית - באזור הדנייפר. בשנים 1697–1699 נסע לאירופה (פולין, אוסטריה, איטליה ומלטה) תוך ביצוע שליחות מדינית. חזר למוסקבה בבגדים מערביים ועל זה קיבל קבלת פנים מיוחדת מהצאר. במלחמת הצפון הגדולה היה מפקד העליון של הצבא. לאחר כישלון בקרב נארווה נשלח לאסטוניה. לאחר מספר קרבות מוצלחים הוענק לו עיטור אנדריי הקדוש והוא קודם לדרגת גנרל-פלדמרשל. במהלך שנים 1702–1704 היו לו מספר ניצחונות בקרבות וגם כבש מבצרים וערים. בשנת 1706 קיבל תואר רוזן. בקרב פולטבה תפקידו היה משני אך לא מבוטל. בשנת 1710 פיקד על מצור על ריגה. לאחר כיבושה נשלח להשתתף במלחמת רוסיה-טורקיה (1710-1711) הלא מוצלחת. בשנת 1712 הודיע לפיוטר הגדול על רצונו להתנזר. במקום זה התחתן עם בחורה צעירה. בשנת 1715 נשלח להיות בראש כוח רוסי בגרמניה שתמך בצבא הפרוסי בלחימה נגד השוודים. בשנת 1717 חזר למוסקבה ונפטר לאחר מחלה קשה. ביקש להיות מוטמן בלאוורת קייב-פצ'רסק אך בהתאם להחלטת פיוטר הגדול גופתו הועברה למנזר אלכסנדר נבסקי בסנקט פטרבורג. מדיה וקבצים בנושא בוריס שרמטייב בוויקישיתוף בוריס שרמטייב, באתר "Find a Grave" (באנגלית)
ג'ין סימונס

האם התכוונתם ל... ג'ין סימונס (מוזיקאי) – זמר אמריקאי ובסיסט להקת קיס ג'ין סימונס (שחקנית) – שחקנית אנגלייה רונלד ג'ין סימונס – רוצח סדרתי אמריקני
FNP

בתורת הסיבוכיות, מחלקת הסיבוכיות FNP היא ההרחבה לבעיית הפונקציה של מחלקת בעיות ההכרעה NP. בעיות רבות ב-NP, ובהן גם מספר רב של בעיות NP-שלמות, שואלות מתי חפץ מסוים קיים, כמו השמה מספקת, צביעת גרף, או מציאת קליקה בגודל מסוים. גרסות ה-FNP עבור בעיות אלה, שואלות לא רק האם קיים פתרון אלא גם מהו אותו פתרון. הגדרה פורמלית: יחס בינארי   P ( x , y ) {\displaystyle \ P(x,y)} , שבו | y | {\displaystyle |y|} לכל היותר גדול פולינומית מ- | x | {\displaystyle |x|} , הוא ב-FNP אם ורק אם יש אלגוריתם דטרמיניסטי עם זמן ריצה פולינומי באורך הקלט שיכול להכריע האם   P ( x , y ) {\displaystyle \ P(x,y)} מתקיים בהינתן x {\displaystyle x} ו- y {\displaystyle y} . ההגדרה אינה כוללת אי-דטרמיניזם והיא אנלוגית להגדרת המוודא של NP. קיימת שפה ב-NP המתאימה לכל יחס ב-FNP באופן ישיר, שלעיתים נקראת בעיית הכרעת FNP. זו השפה הנוצרת על ידי לקיחת כל ה- x {\displaystyle x} ים עבורם   P ( x , y ) {\displaystyle \ P(x,y)} מתקיים עבור y {\displaystyle y} מסוים. למרות זאת, יכול להיות יותר מיחס FNP אחד עבור בעיית הכרעה כלשהי ב-NP. דוגמה ליחס ב-FNP הוא היחס P ( x , y ) {\displaystyle P(x,y)} שמתקיים כאשר y {\displaystyle y} הוא פירוק לגורמים של x {\displaystyle x} (אליו מתייחסים כמספר שלם). לבעיה זו לא ידוע אלגוריתם פולינומי וקושי החישוב המשוער שלה הוא הבסיס למספר שיטות הצפנה א-סימטרית. כל בעיה NP-שלמה ניתנת לרדוקציה עצמית (למשל דרך הרדוקציה העצמית של בעיית ההשמה המספקת) ולכן גרסת ה-FNP שלה לא יותר קשה מבעיית ההכרעה. לעומת זאת, מיהיר בלר ושפי גולדווסר הראו ב-1991, על סמך מספר הנחות סטנדרטיות, שקיימות שפות ב-NP כך שכל גרסות ה-FNP שלהן אינן ניתנות לרדוקציה עצמית, עובדה הרומזת על כך שבעיית ההכרעה קלה יותר מכל בעיות החיפוש המתאימות לה. Elaine Rich, Automata, computability and complexity: theory and applications, Prentice Hall, 2008, ISBN 0-13-228806-0, section 28.10 "The problem classes FP and FNP", pp. 689-694 M. Bellare and S. Goldwasser. The complexity of decision versus search. SIAM Journal on Computing, Vol. 23, No. 1, February 1994. FP מחלקת הפונקציות אותן ניתן לחשב בזמן פולינומי. FNP=FP אם ורק אם P=NP. TFNP תת-מחלקה של FNP בה מובטח כי קיים פתרון.
אדוארד שילס

אדוארד שילס (באנגלית: Edward Shils ‏; 1 ביולי 1910 – 23 בינואר 1995) היה סוציולוג אמריקאי ומחשובי הסוציולוגים בעולם. זוכה אות "הרצאת ג'פרסון" לשנת 1979. במהלך מלחמת העולם השנייה שירת שילס בצבא הבריטי ובמשרד לשירותים אסטרטגיים של צבא ארצות הברית. עם שובו לשיקגו הוא מונה לפרופסור חבר ב-1947 ולפרופסור מן המניין ב-1950. ב-1971 הוא מונה לפרופסור מחקר בכיר (Distinguished Service Professor). שילס היה רידר (פרופסור חבר) לסוציולוגיה בבית הספר לכלכלה של לונדון בשנים 1950-1946, עמית בקינגס קולג' באוניברסיטת קיימברידג' בשנים 1970-1961; עמית בפיטרהאוס באוניברסיטת קיימברידג' בשנים 1978-1970; פרופסור מחקר בכיר לסוציולוגיה אנתרופולוגית באוניברסיטת לונדון בשנים 1977-1971. הוא זכה להיות עמית של כבוד בבית הספר לכלכלה של לונדון ב-1972 ועמית של כבוד בפיטרהאוס ב-1979. הוא שימש כפרופסור באוניברסיטת ליידן בשנים 1976–1977. הוא שירת כפרופסור מחקר בוועדה להגות חברתית (Committee on Social Thought) ולסוציולוגיה באוניברסיטת שיקגו. שילס התמחה בעבודותיו של מקס ובר, הוא גם תרגם את עבודותיו של הסוציולוג קרל מאנהיים לאנגלית. הוא ניסה לחבר בין המסורת הסוציולוגית הגרמנית לזו האמריקאית. שילס נודע בשל מחקריו בדבר תפקידם של האינטלקטואלים ויחסם לכוח ולמדיניות ציבורית. שילס התמחה בנושאים רבים ולימד סוציולוגיה, סוציולוגיה פילוסופית, ספרות אנגלית, היסטוריה של המדעים בסין ונושאים רבים נוספים. בשיקגו משך שילס מלומדים אירופיים מובילים ללמד באוניברסיטה, בכללם ארנאלדו מומיליאנו, רמון ארון והסינולוג הבריטי מיכאל לווה (Michael Loewe). הוא נבחר בידי המועצה הלאומית של מדעי הרוח (National Council on the Humanities) לשאת את הרצאת ג'פרסון (Jefferson Lecture) ב-1979, מהזכויות הנכבדות ביותר אותן נותן הממשל הפדרלי האמריקאי עבור הישגים יוצאי דופן במדעי הרוח. הוא זכה בפרס בלצן ב-1983 עבור הישגיו. שילס נבחר לחבר באקדמיה האמריקאית לאמנויות ולמדעים ובחברה הפילוסופית האמריקאית. שילס הלך לעולמו בינואר 1995 והותיר אחריו בן וכלה. אחיינו אדוארד שילס, הוא פרופסור אמריטוס באוניברסיטת פנסילבניה. Toward a General Theory of Action (with Talcott Parsons, 1952) The Torment of Secrecy: The Background & Consequences Of American Security Policies (Chicago: Dee 1956) The Intellectual Between Tradition and Modernity: The Indian Situation (1961) Theories of Society: Foundations of Modern Sociological Theory, Two Volumes in One, with Jesse R. Pitts, Talcott Parsons(Editor), & Kaspar D. Naegele, New York: The Free Press (1961) The Calling of Sociology, and Other Essays on the Pursuit of Learning (1980) Tradition (1981) On the Constitution of Society (1982) The Academic Ethic (1984) Portraits: A Gallery of Intellectuals. Edited by Joseph Epstein, 1997 Shils Obituary at Chicago Chronicle, 1995 In Memoriam by Hugh Trevor-Roper, The New Criterion Editor's Notes re Shils, University of Chicago Magazine, June 1997 Jefferson Lecture in the Humanities, National Endowment fot the Humanities website Service for Edward Shils April 12,, Chicago Chronicle, 30 March 1995
מגרש פדקס

מגרש פדקס (באנגלית: FedEx Field) הוא אצטדיון פוטבול בלנדובר, מרילנד, ארצות הברית, המשמש את קבוצת הפוטבול וושינגטון קומנדרס מאז פתיחתו ב-1997. האצטדיון היה הגדול ביותר ב-NFL בין 2004 ל-2010, אז הכיל 91,704 מקומות. כיום תכולתו היא כ-74,000 מושבים. האצטדיון הוקם ב-1997 ונקרא אצטדיון ג'ק קנת קוק לזכרו של בעל הקבוצה, קוק, שנפטר ביום פתיחת האצטדיון. אתר האצטדיון נקרא "ראלג'ון" (באנגלית: Raljon) איחוד שמות בניו של קוק, ראלף וג'ון. לפני פטירתו קוק רשם חוקית את האתר בשם ראלג'ון ברשות הדואר האמריקנית. בכביש המהיר הסמוך לאצטדיון נבנתה יציאה מיוחדת לכיוון האצטדיון. היציאה נפתחת רק בימים שיש אירועים באצטדיון. בשנת 1999 הועברה הבעלות על אצטדיון והקבוצה לדניאל סניידר הבעלים החדש באותה עת של הוושינגטון רדסקינס. סניידר מכר את הזכויות לשם האצטדיון לפדקס ששינתה את שמו למגרש פדקס תמורת כ-7.6 מיליון דולר בשנה . למרות היותו האצטדיון הגדול ביותר ב-NFL, רשימת ההמתנה למנוי עונתי משתרעת על פני יותר מעשר שנים. עד כה מעולם לא נמכרו כל המושבים באצטדיון, השיא עומד על 91,665 במשחק המכללות בין קבוצות הפוטבול של וירג'יניה טק ואוניברסיטת דרום קליפורניה. שיא האוהדים במשחק של הרדסקינס הוא 90,910 אוהדים במשחק נגד הדאלאס קאובויס והוא גם שיא הקהל הגדול ביותר (במקומות ישיבה) במשחק NFL. מלבד משחקיה של וושינגטון רדסקינס במגרש פדקס מתקיימים אירועים מיוחדים. מגרש פדקס אירח כמה משחקי פוטבול מכללות. המוכרים שבהם: ניצחון אוניברסיטת נוטרדאם על האקדמיה הימית של ארצות הברית ואוניברסיטת דרום קליפורניה נגד וירג'יניה טק, משחק ששבר את שיא הקהל באצטדיון. מגרש פדקס הוא אחד משמונת האצטדיונים שאירחו את גביע העולם בכדורגל נשים 1999 שאירחה ארצות הברית. באצטדיון שוחקו כמה משחקים בשלב הבתים ושני משחקי רבע גמר. אף על פי שדי.סי. יונייטד משחקת באצטדיון RFK שבוושינגטון הבירה, מגרש פדקס אירח שני משחקי ידידות של הקבוצה נגד הקבוצות האירופאיות צ'לסי וריאל מדריד. אירועים נוספים: 1 ביולי 1999 : רבע גמר גביע העולם בכדורגל נשים 1999 נבחרת ארצות הברית נגד נבחרת גרמניה 1 ביולי 1999: רבע גמר גביע העולם בכדורגל נשים 1999 נבחרת ברזיל נגד נבחרת ניגריה 13 בספטמבר 2003 הופעה של ברוס ספרינגסטין במסגרת מסע ההופעות של הדיסק The Rising 1 באוגוסט 2009 הופעה של פול מקרטני במסגרת מסע ההופעות Summer Live '09 2 באוקטובר 2010 וירג'יניה טק נגד אוניברסיטת בויסי סטייט 20 בנובמבר 2010 אוניברסיטת אינדיאנה נגד אוניברסיטת מדינת פנסילבניה אתר האינטרנט הרשמי של מגרש פדקס (באנגלית) אתר קבוצת וושינגטון רדסקינס דף הבית של פדקס
ג'ין סימונס (שחקנית)

ג'ין סימונס (באנגלית: Jean Simmons;‏ 31 בינואר 1929 - 22 בינואר 2010) הייתה שחקנית אנגלייה. סימונס התפרסמה בעקבות תפקידיה בסרטי קולנוע בריטיים ואמריקאים בשנות ה-40 וה-50. נודעה בעיקר בשל תפקידה כאופליה בסרט "המלט" (1948), לצד לורנס אוליבייה, תפקיד עליו קיבלה מועמדות לפרס אוסקר לשחקנית המשנה הטובה ביותר;בתפקיד דיאנה בסרט הגלימה (1953) וכן בשל תפקידה כשרה בראון בסרט "ברנשים וחתיכות" (1955) לצד פרנק סינטרה ומרלון ברנדו, תפקיד עליו זכתה בפרס גלובוס הזהב. ב-1957 שיחקה לצידו של פול ניומן בסרט "עד שירימו עוגן". ב-1958 שיחקה לצידו של גרגורי פק במערבון "האדמה הגדולה" וב-1959 לצידו של רוק הדסון בסרט "אדמה זו שלי היא". ב-1960 שיחקה בסרט "הדשא ירוק יותר" לצדו של קרי גרנט. ב-1967 שיחקה בסרט "גירושין בנוסח אמריקה" לצידו של דיק ואן דייק. סימונס שיחקה גם בתפקיד הראשי בסרט "הסוף המאושר" (1969), עליו הייתה מועמדת לפרס גלובוס הזהב ולפרס אוסקר לשחקנית הטובה ביותר. בשנותיה המאוחרות שיחקה גם בסדרות טלוויזיה, ואף זכתה בפרס אמי על משחקה במיני-סדרה "ציפורים מתות בסתר" (1983). סימונס נישאה ב-1950 לשחקן סטיוארט גריינג'ר. ב-1960 התגרשה ממנו ונישאה לבמאי ריצ'רד ברוקס. הם התגרשו ב-1977. ב-22 בינואר 2010 נפטרה סימונס בגיל 80, בשל מחלת הסרטן. מדיה וקבצים בנושא ג'ין סימונס בוויקישיתוף ג'ין סימונס, במסד הנתונים הקולנועיים IMDb (באנגלית) ג'ין סימונס, באתר AllMovie (באנגלית) ג'ין סימונס, באתר Rotten Tomatoes (באנגלית) ג'ין סימונס, במסד הנתונים הקולנועיים KinoPoisk (ברוסית) ג'ין סימונס, באתר MusicBrainz (באנגלית) ג'ין סימונס, באתר Discogs (באנגלית) השחקנית ג'ין סימונס הלכה לעולמה, באתר ynet, 23 בינואר 2010 אורי קליין, שחקנית הקולנוע הבריטית ג'ין סימונס הלכה לעולמה בגיל 80, באתר הארץ, 24 בינואר 2010 ג'ין סימונס, באתר "Find a Grave" (באנגלית) ג'ין סימונס, באתר אנציקלופדיה בריטניקה (באנגלית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
חדשות.קום

חדשות.קום הוא אתר אינטרנט שהוקם בשנת 1999, ביוזמת חברת בזק בינלאומי והעיתונאי יאיר פידל, והיה אתר החדשות הראשון ברשת בעברית. בתקופת הקמת האתר, היו מעט אתרי תוכן בעברית באינטרנט, והעיתונים הגדולים (ידיעות אחרונות, הארץ ומעריב) עדיין התלבטו האם לפתוח אתר חדשות, מחשש לפגיעה בהכנסותיהם מהעיתונים המודפסים. באתר חדשות.קום עבדו מספר כתבים צעירים שהשתחררו משירות צבאי בגלי צה"ל, וכן מספר כתבים מקול ישראל. מספר הכניסות לאתר היה גדול יחסית לאותה תקופה - כ-3,000 ביום, אך מרבית המבקרים היו מחוץ לישראל. חברת בזק בינלאומי מימנה את האתר במשך חצי שנה. לאחר מכן, בגלל אילוצים רגולטוריים, רכשה בזק בינלאומי את האתר "וואלה", שהיה באותן שנים שער הכניסה לאינטרנט, ויצאה מההשקעה באתר חדשות.קום (הרגולטור לא איפשר לחברת האם בזק לרכוש את האתר וואלה, לכן היא הורתה לבזק בינלאומי לרכוש אותו). בעקבות זאת נכנס בנק מרכנתיל דיסקונט להשקעה באתר, ומימן אותו למשך שנה נוספת. בתחילת שנת 2001, בעקבות משבר בועת הדוט קום, הופסק מימון האתר על ידי בנק מרכנתיל. בחודש ספטמבר של אותה שנה, ביום הכיפורים, האתר נסגר. ג'ודי מלץ, ‏מרכנתיל משקיע בחדשות.קום, באתר גלובס, 18 במאי 2000 שלומי כץ, עוד קורבן למשבר האינטרנט: האתר חדשות.קום נסגר, באתר ynet, 11 באוקטובר 2001
תומאס פיקרינג

תומאס ריב "תום" פיקרינג (באנגלית: Thomas Reeve "Tom" Pickering; נולד ב-5 בנובמבר 1931) הוא דיפלומט אמריקאי. בין תפקידיו הדיפלומטיים הרבים הוא שימש כשגריר ארצות הברית בישראל (1985–1988), לאומות המאוחדות (1989–1992), להודו (1992–1993) ולרוסיה (1993–1996). בין השנים 1997–2001 שימש כתת-מזכיר המדינה לעניינים מדיניים, השלישי בהיררכיה של מחלקת המדינה, תחת מדליין אולברייט. פיקרינג נולד בעיר אורנג' בניו ג'רזי. לאחר שסיים את לימודי התיכון בניו ג'רזי החל בשנת 1949 לימודי תואר ראשון במכללת בואדואן, בעיר בראונזוויק, במיין. בשנת 1953 סיים בהצטיינות לימודי תואר ראשון בהיסטוריה. הוא המשיך בלימודי תואר שני בבית הספר למשפטים ולדיפלומטיה באוניברסיטת טאפטס, במסצ'וסטס. עם סיום לימודי תואר שני קיבל מלגת פולברייט להשלמת תואר שני נוסף ביחסים בינלאומיים באוניברסיטת מלבורן באוסטרליה, אותו השלים בשנת 1956. בין השנים 1956–1959 שירת בצי האמריקאי כקצין מודיעין. הוא המשיך לשרת כאיש מילואים בצי והשתחרר בדרגת לוטננט קומנדר. לאורך כארבעים שנותיו בשרות החוץ של מחלקת המדינה של ארצות הברית שירת בין השאר כשגריר ירדן (1974–1978), בניגריה (1981–1983), באל סלוודור (1983–1985), בישראל (1985–1988), באומות המאוחדות (1989–1992), בהודו (1992–1993) וברוסיה (1993–1996). בנוסף, הוא שימש כתת מזכיר המדינה לעניינים מדיניים בין השנים 1997–2000. הוא מחזיק בדרגה הגבוהה ביותר בשירות החוץ של ארצות הברית. בנוסף לשפת אמו, פיקרינג דובר צרפתית, ספרדית, וסוואהילי ואף מתמצא ברוסית, עברית, וערבית. בשנת 2001 פרש פיקרינג משרות החוץ של ארצות הברית והחל לעבוד כסגן הנשיא ליחסים בינלאומיים של חברת בואינג, תפקיד בו שימש עד לשנת 2006. הוא חבר מועצת המנהלים של החברה הגדולה בעולם לייצור צנרת לתעשיית הנפט והגז, OAO TMK, היושבת במוסקבה. היום הוא חבר בעמותה בינלאומית לפתרון משברים, יושב ראש האקדמיה האמריקאית לדיפלומטיה, וחבר במועצת היועצים של הלשכה הלאומית למחקר אסיאתי. פיקרינג אף חבר במועצת המנהלים של המועצה האמריקאית-איראנית, ארגון הפועל למען נירמול היחסים בין ארצות הברית לאיראן. הוא יושב ראש קרן רוסטרופוביץ'-וישנבסקאיה, ארגון שלא למטרות רווח אשר נוסד על ידי מסטיסלב רוסטרופוביץ' ואשתו גלינה וישנבסקאיה לקידום בריאות ילדים בעולם. לאחר פרישתו משרות דיפלומטי שינה משרד החוץ האמריקאי את שמה של קרן המלגות ליחסי חוץ במשרד וקרא אותה על שמו של תומאס פיקרינג. בשנת 2012 שימש פיקרינג, לצידו של אדמירל מייקל מאלן, בוועדת חקירה אשר התמנתה מטעם משרד החוץ האמריקאי, לבירור נסיבות מתקפת הטרור בקונסוליה האמריקנית בבנגאזי. מדיה וקבצים בנושא תומאס פיקרינג בוויקישיתוף רשימת תפקידיו הדיפלומטיים של תומאס פיקרינג, באתר ההיסטוריה של מחלקת המדינה האמריקאית תומאס פיקרינג, במסד הנתונים הקולנועיים IMDb (באנגלית) Our Directors & Staff, RVF For the Health of Children Chilly reception for McCain idea of special Benghazi panel, NBC News, November 15, 2012]
קנדריק פרקינס

קנדריק לה-דייל פרקינס (באנגלית: Kendrick La'Dale Perkins; נולד ב-10 בנובמבר 1984 בנדרלנד שבטקסס) הוא כדורסלן עבר אמריקאי, ששיחק בעמדת הסנטר. פרקינס שיחק בצעירותו בקבוצת הכדורסל של "בית ספר תיכון קליף ג'. אוזן" מבימונט שבטקסס, והוביל את הקבוצה לארבע זכיות רצופות באליפות המחוזית ולזכייה אחת באליפות מדינת טקסס. בשנתו האחרונה בתיכון, ב-2003, הוא השיג ממוצעים של 27.5 נקודות, 16.4 ריבאונדים ו-7.8 חסימות למשחק, וסייע לקבוצה לסיים עם מאזן עונתי של 33 ניצחונות והפסד בודד. באותה שנה הוא השתתף במשחק כוכבי התיכונים היוקרתי מטעם מקדונלד'ס. על אף ששקל הצטרפות לאוניברסיטת ממפיס, החליט פרקינס לגשת ישירות לדראפט ה-NBA מבלי ללמוד באוניברסיטה. הוא נבחר במקום ה-27 על ידי קבוצת ממפיס גריזליס, אך הועבר מיידית לבוסטון סלטיקס. תרומתו של פרקינס לקבוצה הייתה דלה מאוד בעונתו הראשונה בבוסטון, כאשר הוא שותף בעשרה משחקים בלבד ב-3.5 דקות בממוצע. בעונות 2004/2005 ו-2005/2006 החל פרקינס בהדרגה לקבל יותר ויותר דקות משחק מהמאמן דוק ריברס, והפך לאחד מהשחקנים החזקים ביותר בבוסטון ולשחקן הדומיננטי של הקבוצה מתחת לסל. פרקינס עשה את פריצתו הגדולה בקריירה ב-2006, כאשר העמיד ממוצעים עונתיים של 5.2 נקודות ו-5.9 ריבאונדים, ופעמים רבות קלע נקודות והוריד ריבאונדים במספרים כפולים. לאחר עזיבתו של מארק בלונט למינסוטה טימברוולבס בסיום אותה עונה, הפך פרקינס לסנטר הפותח הקבוע של בוסטון. בעונת 2007/2008 סייע פרקינס לבוסטון לזכות באליפות ה-NBA הראשונה שלו, לאחר ניצחון בסדרת גמר הליגה על לוס אנג'לס לייקרס. בעונת 2008/2009 שיפר פרקינס את משחקו במידה רבה - הוא השיג ממוצעים של 8.5 נקודות, 8.1 ריבאונדים ו-2 חסימות בעונה הסדירה, ושיפר אותם לממוצעי "דאבל דאבל" של 11.9 נקודות, 11.6 ריבאונדים ו-2.6 חסימות במשחקי הפלייאוף. עם זאת, קבוצתו לא הצליחה בניסיונה לזכות באליפות שנייה ברציפות, בשל הפסד לאורלנדו מג'יק בשלב חצי גמר המזרח, בגלל היעדרו של הכוכב הגדול קווין גארנט שנפצע במהלך העונה ונעדר בפלייאוף. בפברואר 2011 עבר פרקינס בעסקת חליפין לאוקלהומה סיטי ת'אנדר ביחד עם נייט רובינסון בתמורה לג'ף גרין וננאד קרסטיץ' שעברו לבוסטון. בפברואר 2015 הועבר פרקינס ליוטה ג'אז ומיד שוחרר ממנה וחתם בקליבלנד קאבלירס. בעונתו היחידה של פרקינס בקאבלירס הגיעה הקבוצה עד סדרת גמר ה-NBA, בה הפסידה לגולדן סטייט ווריורס בתוצאה 4-2. פרקינס התקשה להיכנס לרוטציית הקבוצה, ושותף לאורך הפלייאוף בשמונה משחקים בלבד. ביולי 2015 חתם פרקינס בניו אורלינס פליקנס על חוזה לעונה אחת. עודכן ב-14 באפריל 2018‏ בשל שביתת שחקנים ב-NBA התקיימו בעונת 2011/2012 66 משחקים בלבד Shaqtin' a Fool פרופיל, באתר Basketball-Reference פרופיל, באתר eurobasket פרופיל, באתר ליגת ה-NBA פרופיל, באתר ESPN דף השחקן באתר ה-NBA סטטיסטיקות השחקן באתר celticstats.com Kendrick Perkins career stats באתר NBA.com הדקות, הריבאונדים, האסיסטים, החטיפות, החסימות והנקודות הם בממוצע למשחק.
TFNP

בתורת הסיבוכיות, TFNP‏ (Total Function Nondeterministic Polynomial) היא מחלקת סיבוכיות המהווה תת-מחלקה של מחלקת הסיבוכיות FNP בה מובטח כי קיים פתרון. יחס בינארי P ( x , y ) {\displaystyle P(x,y)} הוא ב-TFNP אם ורק אם קיים אלגוריתם דטרמיניסטי בעל זמן ריצה פולינומי היכול לזהות, בהינתן x {\displaystyle x} ו- y {\displaystyle y} האם האם P ( x , y ) = 1 {\displaystyle P(x,y)=1} (כלומר, היחס הוא ב-FNP), ולכל x {\displaystyle x} מובטח כי קיים y {\displaystyle y} כך שהזוג הסדור ( x , y ) {\displaystyle (x,y)} מקיים ( x , y ) ∈ P {\displaystyle (x,y)\in P} . המחלקות PPA, PPP ,PLS, FP ו-PPAD הן תת-מחלקות של TFNP הנבדלות ביניהן בשיטת ההוכחה בה משתמשים כדי להוכיח קיום של פתרון. כך, למשל, Polynomial Pigeonhole Principle) PPP) מוגדרת על ידי הבעיות בהן קיום פתרון מובטח על ידי עקרון שובך היונים. Megiddo and Papadimitriou, A Note on Total Functions, Existence Theorems and Computational Complexity (1989).
רדוקציה

האם התכוונתם ל... חיזור – תגובה כימית שבה יורדת דרגת החמצון של המגיב רדוקציוניזם – בפילוסופיה, מונח המתאר תאוריה הגורסת כי טבעם של רעיונות מורכבים יכול תמיד להצטמצם (או להיות מוסבר) לרעיונות בסיסיים או פשוטים יותר רדוקציה חישובית – שיטה אלגוריתמית במדעי המחשב רדוקציה (מתמטיקה) (אנ') – המרת בעיה קשה לבעיה קלה יותר רדוקציה (מוזיקה) – צמצום פרטיטורה תזמורתית לפסנתר לצורך חזרות רדוקציה לאבסורד – הוכחה על דרך השלילה רדוקציה (אורתופדיה) – ניתוח "החזרה" - ניתוח אורתופדי